CELEX: E2019P0006
Language: fi
Date: 2019-08-13 00:00:00
Title: Liechtensteinin ruhtinaskunnan muutoksenhakutuomioistuimen 13. elokuuta 2019 esittämä pyyntö saada EFTAn tuomioistuimelta neuvoa-antava lausunto rikosasiassa H:ta ja I:tä vastaan

23.1.2020   
            
            
               FI
            
            
               Euroopan unionin virallinen lehti
            
            
               C 23/8
            
         
      Liechtensteinin ruhtinaskunnan muutoksenhakutuomioistuimen 13. elokuuta 2019 esittämä pyyntö saada EFTAn tuomioistuimelta neuvoa-antava lausunto rikosasiassa H:ta ja I:tä vastaan
      
         (Asia E-6/19)
      
      (2020/C 23/08)
      Fürstliches Obergericht (Liechtensteinin ruhtinaskunnan muutoksenhakutuomioistuin) on esittänyt EFTAn tuomioistuimelle 13. elokuuta 2019 päivätyn pyynnön neuvoa-antavan lausunnon saamiseksi rikosasiassa H:ta ja I:tä vastaan. Pyyntö saapui tuomioistuimen kirjaamoon 20. elokuuta 2019 ja koskee seuraavia kysymyksiä:
      
                  1.
               
               
                  Asetuksen (EY) N:o 561/2006 13 artiklan 1 kohdan m alakohdan osalta:
                  
                              a)
                           
                           
                              Sovelletaanko tätä säännöstä myös siinä tarkoitettujen rahaa ja/tai arvoesineitä kuljettavien erikoisajoneuvojen ”tyhjäajoihin”, toisin sanoen matkoihin, jotka tehdään kyseisillä ajoneuvoilla rahan tai arvoesineiden keräämiseksi, sekä paluumatkoihin rahan tai arvoesineiden perille toimittamisen jälkeen?
                           
                        
                              b)
                           
                           
                              Sovelletaanko tätä säännöstä myös rahaa ja/tai arvoesineitä kuljettavia erikoisajoneuvoja saattaviin ajoneuvoihin?
                           
                        
            
                  2.
               
               
                  Onko asetuksen (EY) N:o 561/2006 19 artiklan 1 kohdan nojalla tarpeen tai oikeasuhteista, että jäsenvaltio määrää seuraamuksia tämän asetuksen rikkomisesta, kun kyseessä olevat matkat tehtiin rahaa tai arvoesineitä kuljettavilla erikoisajoneuvoilla muiden jäsenvaltioiden alueella ja kyseiset jäsenvaltiot ovat käyttäneet mainitun asetuksen 13 artiklan 1 kohdan m alakohdassa säädettyä poikkeusta niin, että asianomaisten jäsenvaltioiden asiaa koskevan kansallisen lainsäädännön mukaan kyse ei ole rikkomisesta?
               
            
                  3.
               
               
                  Onko asetuksen (EY) N:o 561/2006 6 artiklan 5 kohtaa tulkittava siten, että vaikka jäsenvaltio olisi käyttänyt kyseisen asetuksen 13 artiklan 1 kohdan m alakohdassa säädettyä poikkeusta, mikä tahansa asetuksen 4 artiklan e alakohdan mukaisesti käytetty aika ja ajoneuvojen ajamiseen käytetty aika (kussakin tapauksessa niiden matkojen osalta, joissa on käytetty rahaa ja/tai arvoesineitä kuljettavia erikoisajoneuvoja) on asetuksen 6 artiklan 5 kohdan mukaisesti kirjattava ”muuksi työksi”?
                  Jos vastaus tähän kysymykseen on myöntävä, onko asetuksen (EY) N:o 561/2006 6 artiklan 5 kohtaa sovellettava myös silloin, kun asianomainen jäsenvaltio on myöntänyt vapautuksen kyseisille ajoneuvoille asetuksen (ETY) N:o 3821/85 3 artiklan 2 kohdan (nykyisin asetuksen (EU) N:o 165/2014 3 artiklan 2 kohta) mukaisesti?